প্রধানমন্ত্রী বলেন, ‘সন্ত্রাস, জঙ্গিবাদ, মাদক এবং দুর্নীতির হাত থেকে দেশকে মুক্ত করতে হবে। সন্ত্রাস-জঙ্গিবাদ আমরা যথেষ্ট দক্ষতার সাথে নিয়ন্ত্রক করতে পেরেছি। মাদক নিয়ন্ত্রণের জন্য ব্যবস্থা নিচ্ছে। কোনোভাবেই আমাদের দেশে যেন মাদক ঢুকতে না পারে, এই মাদক যেন কেউ ব্যবহার করতে না পারে। কারণ, একেকটা পরিবার ধ্বংস হয়ে যায়। মাদক সেবনের ফলে বাবা-মা, ভাই-বোনের যে কী কষ্ট তা আমরা দেখেছি।’